นายกรัฐมนตรี กำชับทุกกระทรวงดูแลประชาชนกลับบ้านปลอดภัยช่วงปีใหม่ เน้นมาตรการเมาไม่ขับ ตั้งจุดพักรถตลอดทาง
นายกรัฐมนตรี กำชับ ทุกกระทรวงดูแลประชาชนกลับบ้านปลอดภัยช่วงปีใหม่ เน้นมาตรการเมาไม่ขับ ตั้งจุดพักรถตลอดทางพลเอก ฉัตรชัย สาริกัลยะ รองนายกรัฐมนตรี เปิดเผยว่าพลเอก ประยุทธ์ จันทร์โอชานายกรัฐมนตรี กำชับทุกกระทรวงดูแลประชาชนในช่วงที่ประชาชนจำนวนมากจะเดินทางกลับภูมิลำเนา เช่น กระทรวงศึกษาธิการ ที่จะมีกลุ่มนักเรียนอาชีวะตั้งบูธตรวจสภาพรถยนต์ หน่วยงานความมั่นคง หรือแม้แต่สำนักงานกองทุนสนับสนุนการสร้างเสริมสุขภาพ(สสส.) ก็ได้เน้นย้ำให้มีการนำเสนอสปอตโฆษณาในช่วงเวลานี้ เพื่อเน้นย้ำประชาชนว่าต้องระมัดระวังการเดินทางและเมาไม่ขับ ขณะเดียวกัน จะมีจุดพักรถตลอดเส้นทาง ซึ่งนายกรัฐมนตรีห่วงใยและเน้นย้ำ ร่วมกันให้ช่วงเทศกาลปีใหม่เป็นช่วงเวลาที่ดีที่สุดของประชาชนในการกลับภูมิลำเนาอย่างปลอดภัยรองนายกรัฐมนตรี กล่าวต่อว่า ในฐานะที่กำกับดูแลกระทรวงสาธารณสุข ได้ให้ความสำคัญกับการรณรงค์เมาไม่ขับในช่วงเทศกาลปีใหม่ พร้อมทั้งกำชับหน่วยงานที่อยู่ในกำกับดูแลว่า ให้ความสำคัญกับการดูแลประชาชน โดยกระทรวงสาธารณสุขได้จัดชุดแพทย์เคลื่อนที่ ในพื้นที่ห่างไกล โดยตั้งเป้าจะดูแลให้ครบทั้ง 878 อำเภอทั่วประเทศ รวมทั้งมีแพทย์ของกระทรวงสาธารณสุขและแพทย์ของทหารลงไปดูแลประชาชน เช่น การตรวจสุขภาพ ตรวจวัดสายตา และทันตกรรม เป็นต้น ส่วนกระทรวงการพัฒนาสังคมและความมั่นคงของมนุษย์(พม.) ได้สั่งให้จัดชุดลงไปดูแลผู้สูงอายุและผู้พิการในช่วงเทศกาลปีใหม่